Persida
Comportamentul lui Națl este chiar mai oscilant, fiind un amestec de entuziasm și nehotărâre tipic dostoievskian. Personajul o iubește pe Persida, dar o părăsește și se întoarce periodic la ea, nereușind să ia o decizie definitivă și apoi să o susțină. Modul în care este descrisă evoluția lui sufletească de la blândețe la brutalitate nu este suficient de convingător, iar din acest motiv portretul personajului este cam schematic și lipsit de vigoare. Oricum ar fi, Națl este un om slab, lipsit de voință proprie, considerându-se purtător al unui blestem căzut asupra lui din cauza păcatului tatălui său.